EkBass/fiwiki-20250220-pages-articles huggingface dataset:
Pac-Man Championship Edition

Pac-Man Championship Edition (Pac-Man C.E.) on viimeisin Pac-Man-pelityypin peli. Peli on alkuperäistä Pac-Maniä muistuttava peruspelitoiminnoiltaan, eli keltainen pyöreä pelihahmo tyhjentää labyrintteja syömällä labyrintin käytävillä olevia elementtejä. Pelihahmon tulee vältellä neljää haamua. Voimapellettejä syömällä pelihahmo voi hetken ajan syödä haamuja. == Eroavuudet Pac-Manistä == HD-grafiikan ja Live-tuloslistojen lisäksi peli eroaa muun muassa seuraavilla tavoilla perinteisestä Pac-Manistä: * pelissä on vähenevä aika, jonka puitteissa pelaajan tulee syödä mahdollisimman paljon syötäviä elementtejä ja pysyä hengissä loppuun asti * pelihahmo syntyy uudelleen kuolinpaikkaansa, alkuperäisessä Pac-Manissä hahmo syntyy aina samaan paikkaansa * lisäelämän saa 20 000 pisteen välein, ei 10 000 pisteen jälkeen yhden kerran * jokainen labyrintti on jaettu kahteen osaan, joista toisen erikoiselementin syömällä toiselle puolelle tulee uusi labyrintti * syötävien elementtien arvo kasvaa pelin edetessä * voimapelletin voi syödä ennen edellisen vaikutuksen loppua * haamu Pinky on vaarallisempi kuin aiemmissa Pac-Maneissa * pelissä on muutamia lisäerikoiselementtejä, kuten avaruusaluksia ja kruunu == Pelin saatavuus == Peli on ladattavissa vain Xbox 360:lle Xbox Live Marketplacelta hintaan 800 Microsoft Points. Peli on myös Arcade-pelille harvinaisesti saatavilla levyllä. Feeding Frenzy on yksi viidestä pelistä Xbox Live Arcade Compilation Discillä. Muut ovat Boom Boom Rocket, Luxor 2, Feeding Frenzy ja UNO. == Saavutukset == Pelissä on Arcade- pelille normaalit 12 saavutusta, joista tulee 200 GS. Saavutusohjepalveluissa peli on arvioitu vaikeudeltaan helpoksi tai helpohkoksi keskitasoksi. == Lähteet == * Namco Bandai Games * Achieve 360 Points * Xbox 360 Achievements Luokka:Pac-Man Luokka:Xbox 360 Live Arcade -pelit Luokka:Toimintapelit Luokka:Vuoden 2007 videopelit
Alfeios

Alfeios (, ) oli kreikkalaisessa mytologiassa joen jumaluus ja samannimisen joen (nykyinen Alfeiós) henkilöitymä. Hän oli Okeanoksen ja Tethyksen poika, jolla oli Telegonen kanssa poika Orsilokhos. Alfeios oli intohimoinen metsästäjä, joka rakastui nymfi Arethusaan. Arethusa kuitenkin pakeni Alfeiosta Ortygian saarelle, jossa hän muuttui lähteeksi; Alfeioksesta puolestaan tuli joki, joka virtasi Peloponneksoksesta Ortygiaan, jossa sen vedet sekoittuivat lähteeseen.Pausanias: Periegesis tes Hellados ('Kreikan kuvaus') 5.7.3 (engl. käännös). Ovidius kertoo saman tarinan siten, että Arethusa kylpi Alfeios-joessa, jossa hän joutui joen jumalan yllättämäksi ja takaa-ajamaksi. Artemiin tuli sääli palvelijaansa, ja hän muutti nymfin lähteeksi ja rikkoi maan pinnan, jotta Arethusa pääsi virtaamaan maan alla Ortygiaan.Ovidius: Muodonmuutoksia v.572–641 (engl.käännös). Toisen perinteen mukaan Artemis itse oli Alfeioksen rakkauden kohde, ja hän pakeni tätä Eliiseen. Siellä hän naamioi omat ja seuralaisinaan olleiden nymfien kasvot mudalla, jolloin Alfeios ei enää tunnistanut rakastaan ja joutui palaamaan tyhjin käsin takaisin.Pausanias: Periegesis tes Hellados ('Kreikan kuvaus') 6.22.9 (engl. käännös). Plutarkhos kertoo edellisistä liittymättömän version, jonka mukaan Alfeios oli Helioksen poika, joka surmasi veljensä Kerkafoksen kilpailussa. Epätoivon ja erinyiden vainoamana hän syöksyi Nyktimos-jokeen, joka sittemmin tunnettiin Alfeioksena.Plutarkhos: de Fluv. xix (engl. käännös ). Alfeios esiintyy Herakleen kuudennessa urotyössä, jossa Herakles johti virran kulkemaan tallien läpi saadakseen ne puhdistetuiksi saastasta.Apollodoros: Bibliotheke ('Kirjasto') 2.5.5 (engl. käännös).Diodoros Sisilialainen: Historian kirjasto iv:13.3 (engl. käännös). == Lähteet == Luokka:Antiikin Kreikan jumalat
Kuismat

Kuismat (Hypericum) on kuismakasvien (Hypericaceae) heimoon kuuluva kasvisuku, johon kuuluu noin 400 lajia. Kuismia kasvaa kaikissa maanosissa muualla kuin trooppisilla alankoalueilla, autiomaissa ja napaseudulla. Suomessa kasvaa neljä sukuun kuuluvaa lajia.Otavan iso Fokus, 4. osa (Kr-Mn), art. Kuisma, Otava 1973. ISBN 951-1-00388-7. == Kuvaus == Monet kuismat ovat 10–50 cm:n korkuisia yksi- tai monivuotisia ruohoja tai varpuja, mutta muutamat voivat kasvaa jopa 12 metrin korkuisiksi puiksi. Kuismien lehdet ovat vastakkaisasentoiset, soikeat, 1–8 cm pitkät. Kukat ovat yleensä keltaiset, ja niissä on yleensä viisi, harvoin neljä terälehteä, ja niiden halkaisija vaihtelee välillä 0,5–6 cm. Hedelmä on yleensä kuiva kotahedelmä, joka hajoaa niin, että siemenet pääsevät leviämään. Muutamien lajien hedelmä on kuitenkin mehevä ja marjamainen. == Käyttö == Muutamia suvun kasveja, esimerkiksi pensaskuismaa (Hypericum patulum) viljellään koristekasveina. Mäkikuismaa on vanhoista ajoista käytetty lääkekasvina. == Kuismalajeja == === Suomessa esiintyvät lajit === * karvakuisma (Hypericum hirsutum) * mäkikuisma (Hypericum perforatum) * särmäkuisma (Hypericum maculatum) * vuorikuisma (Hypericum montanum) === Muita lajeja === * amurinkuisma (Hypericum ascyron) * kalminkuisma (Hypericum kalmianum) * marjakuisma (Hypericum × inodorum) * matalakuisma (Hypericum humifusum) * nukkakuisma eli villakuisma (Hypericum pubescens) * nummikuisma (Hypericum pulchrum) * ojakuisma (Hypericum tetrapterum) * pensaskuisma (Hypericum patulum) * sakeakuisma (Hypericum prolificum) * tarhapensaskuisma (Hypericum × moserianum) * turkinpensaskuisma (Hypericum calycinum) * englanninpensaskuisma (Hypericum androsaemum) * kanariankuisma (Hypericum canariense) * norokuisma (Hypericum coadunatum) * italianneulaskuisma (Hypericum coris) * virginianpensaskuisma (Hypericum densiflorum) * viirukuisma (Hypericum dubium) * luhtakuisma (Hypericum elodes) * kreikanneulaskuima (Hypericum empetrifolium) * azorienkuisma (Hypericum foliosum) * nystykuisma (Hypericum glandulosum) * isolehtikuisma (Hypericum grandifolium) * vuohenkuisma (Hypericum hircinum) * sepokuisma (Hypericum perfoliatum) * pikikuisma (Hypericum punctatum) * etiopiankuisma (Hypericum quartinianum) * ristilehtikuisma (Hypericum reflexum) * suippukuisma (Hypericum revolutum) * aaltokuisma (Hypericum undulatum) == Lähteet == == Aiheesta muualla == * Kassu – Kasvien suomenkieliset nimet: Kuismat (Hypericum) * Suomen Lajitietokeskus: Kuismat – Hypericum * Funet: Kuismat (Hypericum) * Kuisma, Eliaksen yrittitarha (Internet Archive) * Coloria.net: Värjäys, Hypericum Kuismat * Den virtuella floran: Hypericum * Luokka:Seulonnan keskeiset artikkelit
Those Whom the Gods Detest

__NOTOC__ Those Whom the Gods Detest on yhdysvaltalaisen death metal -yhtye Nilen kuudes albumi. Se julkaistiin Pohjois-Amerikassa marraskuun 3. päivänä 2009. Euroopassa levy julkaistiin marraskuun kuudentena. Albumi nousi Yhdysvalloissa Billboard 200 -listan sijalle 160. Suomessa se debytoi virallisen albumilistan sijalla 35. ==Kappaleet== # # # # # # # # # # === Bonuskappaleet === # * # == Kokoonpano == * Karl Sanders – laulu, kitara * Dallas Toler-Wade – laulu, kitara, basso * George Kollias – rummut, lyömäsoittimet == Arvostelut == * About.com: About.com: Album review * Allmusic: Allmusic review * Blabbermouth: 8.5/10Blabbermouth: CD review * Imperiumi.net: Imperiumi.net: Levyarvio == Lähteet == Luokka:Vuoden 2009 albumit Luokka:Nilen albumit
Hopeasepät

Hopeasepät eli pintapyöriöt (Gyrinidae) on petokuoriaisheimo. Niillä on virtaviivainen ruumiinmuoto, lyhyet ja melko leveät melamaiset keski- ja takaraajat, ja niiden tuntosarvet ovat lyhyet. Niiden silmät ovat jakaantuneet ylös- ja alaspäin suuntautuneisiin puoliskoihin, mikä osoittaa niiden sopeutuneen veden pinnalla liikkumiseen. Ne uivat nopeasti vedenpinnalla tehden kaarroksia etsiessään ravinnokseen pinnalle pudonneita hyönteisiä, mutta tarpeen tullen osaavat myös sukeltaa. Näiden kovakuoriaisten toukat elävät pohjamudassa. Suomessa on tavattu kymmenkunta heimoon kuuluvaa lajia. == Alaheimot ja niihin kuuluvia sukuja == ===Gyrininae=== Enhydrini-tribus * Andogyrus * Dineutus * Enhydrus * Macrogyrus * Porrorhynchus Gyrinini-tribus * Aulonogyrus * Hopeasepät Gyrinus * Metagyrinus Heterogyrini-tribus * Heterogyrus Orectochilini-tribus * Gyretes * Orectochilus * Orectogyrus ===Spanglerogyrinae=== * Spanglerogyrus == Lähteet == == Aiheesta muualla == *ITIS: Gyrinidae *UniProt, Taxonomy: Gyrinidae Luokka:Petokuoriaiset
Karikehuiskija

Karikehuiskija (Sclerurus mexicanus) eli aiemmalta nimeltään karikeorneero on laajalla alueella Keski- ja Etelä-Amerikassa tavattava kaivajiin kuuluva varpuslintu. == Koko ja ulkonäkö == Kooltaan karikehuiskija on noin 15-17 cm. Selästään, päästään ja siivistään laji on tasaisen tummanruskea. Nokka on noin 2,5 cm pitkä ja kaartuu hieman alaspäin. Musta pyrstö on suhteellisen lyhyt. Linnun perä on ruosteenruskea. Karikehuiskijan kurkku on ruosteenruskea ja tummenee alaspäin mentäessä. Vatsa on väritykseltään syvän ruskea. Karikeorneero muistuttaa ulkonäöltään hyvin paljon pikkuhuiskijaa (Sclerurus rufigularis). == Levinneisyys ja elintavat == Karikehuiskijaa tavataan alueelta, joka ulottuu Keski-Amerikassa Meksikosta Panamaan ja Etelä- Amerikassa Kolumbiasta Boliviaan ja Venezuelasta Guayanaan, Surinameen ja Ranskan Guayanaan. Lajin elinympäristöä ovat kosteiden metsien pohjakerrokset. Laji tavataan aina 2 000 metrin korkeuteen merenpinnasta. Laji liikkuu maassa ja puiden rungoilla hyppien. Ravintoaan, hyönteisten toukkia, lintu etsii maahan tippuneiden lehtien joukosta nokallaan tonkimalla. Laji elää yksin tai pareittain. == Lähteet == Luokka:Kaivajat
Akseli Kurenmaa

Arvi Akseli Kurenmaa (vuoteen 1935 Karlsson;Facta 2001, osa 9, p. 325. WSOY 1981. ) oli suomalainen kenraaliluutnantti. Hänen vanhempansa olivat ylikonstaapeli Akseli Karlsson sekä Maria Paavolainen. Osallistui vapaussotaan valkoisten puolella 1918. Hän kirjoitti ylioppilaaksi Terijoen yhteiskoulusta 1920. Hän suoritti varusmiespalveluksensa Karjalan Kaartin Rykmentissä 1923. Hän suoritti Kadettikoulun 1.12.1923–30.9.1925 (6. kadettikurssi). ==Sotilasura== Valmistumisensa jälkeen hän oli Jääkäripataljoona 1:ssä nuorempana upseerina, komppanian päällikkönä ja yleisesikuntaupseerina 1925–1937. Hänet ylennettiin 1927 luutnantiksi ja 1931 kapteeniksi. Hän suoritti Sotakorkeakoulussa yleisesikuntaupseeritutkinnon 1937–1939, jonka jälkeen hänet komennettiin majurina Taistelukouluun opettajaksi 1939. Talvisodassa hän oli 5. Divisioonan esikunnassa operatiivisen toimiston päällikkönä ja esikuntapäällikkönä. Välirauhan aikana hän oli Helsingin sotilasläänin esikunnan esikuntapäällikkönä. Jatkosodassa hän oli 12. Divisioonan esikuntapäällikkönä, Kotijoukkojen esikunnassa liikekannallepanotoimiston päällikkönä, jalkaväkirykmentti 33:n komentajana 25.3.1943–13.11.1944. Hän toimi Maasotakoululla yleisen taktiikan tuntiopettajana 1942. Jalkaväkirykmentti 33:n kotiuttamisen jälkeen (Lapin sodassa) 1. Divisioonan esikuntapäällikkönä. Hänet ylennettiin everstiksi 23.6.1944. Sodan jälkeen hän oli 1. Divisioonan esikunnassa 1945–1947, josta hänet komennettiin Jalkaväkirykmentti 1:n komentajaksi 26.4.1947–24.2.1949. Komentajan tehtävän jälkeen hän palasi 1. divisioonan esikuntaan esikuntapäälliköksi 1949–1954. Hän toimi Reserviupseerikoulun johtajana 1954–1955 ja hänet ylennettiin kenraalimajuriksi, kun hän siirtyi Panssariprikaatin komentajaksi 30.3.1955–22.3.1959 ja edelleen 1. divisioonan komentajaksi 1959. Hän toimi jalkaväen tarkastajana ylennettynä kenraaliluutnantiksi 1959–1960. Hän erosi palveluksesta vuonna 1960. Ns. asekätkentäjutun yhteydessä Kurenmaa oli pidätettynä noin 3 kuukauden ajan. Akseli Kurenmaan puoliso oli Oili Törnroos, jonka kanssa hän sai lapset Pekka Akseli (1933-2004), Marja Inkeri, Jaakko Arvi sekä Eeva Katri. ==Kunniamerkit== *Suomen Valkoisen Ruusun 1. luokan komentajamerkki *Vapaudenristi 1. luokka miekkojen kera *2.lk Vapaudenristi tammenlehvien kera *2.lk Vapaudenristi miekkojen kera *3.lk Vapaudenristi miekkojen kera *Suomen Valkoisen Ruusun ritarimerkki *Suojeluskuntain ansioristi *Vapaussodan muistomitali *Talvisodan muistomitali *Jatkosodan muistomitali == Lähteet == *Eversti Arvi Akseli Kurenmaa. Pohjan Prikaatin Kilta. ===Viitteet=== Luokka:Suomalaiset kenraalit Luokka:Suomen sisällissodan valkoiset Luokka:Vuonna 1900 syntyneet Luokka:Vuonna 1968 kuolleet
Distant Relatives

Distant Relatives on rap-muusikko Nasin ja reggaeartisti Damian Marleyn 18. toukokuuta 2010 julkaistu yhteisalbumi. Julkaisuviikollaan albumi sijoittui Billboard 200 -listan sijalle 5 myyden 57,000 kappaletta. == Taustaa == Nas kertoi albumista ensi kertaa vuoden 2009 Grammygaalassa. Gaalassa hän sanoi työstävänsä parhaillaan uutta albumia Damian Marleyn kanssa. Osa albumin tuotoista menee Afrikkaan, jonne rakennetaan mm. kouluja.http://www.mtv.com/news/articles/1604589/nas-confirms-kelis-pregnancy- talks-new-album.jhtml Nas ja Damian Marley ovat työskennelleet yhdessä ennenkin ja olivat harkinneet julkaista heidän albumeiltaan pois jääneitä kappaleita EP:llä. Kappaleita kertyi kuitenkin paljon, joten he päättivät julkaista kokopitkän albumin.http://music-mix.ew.com/2009/04/22/nas-damian- marl/ == Kappaleet == == Arvostelut == * Allmusic: Allmusic review * The A.V. Club: BThe A.V. Club * The Guardian: The Guardian * Pitchfork Media: 6.1/10Pitchfork Media * Rolling Stone: Rolling Stone == Lähteet == Luokka:Nasin albumit Luokka:Damian Marleyn albumit Luokka:Vuoden 2010 albumit
Newton (täsmennyssivu)

Newton voi tarkoittaa: ==Matematiikka, luonnontieteet ja tekniikka== * newton, voiman yksikkö SI-järjestelmässä * XMM-Newton, Esan röntgensatelliitti * Apple Newton, kämmentietokone * 8000 Isaac Newton, asteroidi ==Paikat== * Newton, kaupunki Kansasissa, Yhdysvalloissa * Newton, kaupunki Massachusettsissa, Yhdysvalloissa * Newton, kaupunki New Jerseyssä, Yhdysvalloissa * Newton, kaupunki Pohjois-Carolinassa, Yhdysvalloissa * Newton Subdivision, rautatieosuus Kansasissa, Yhdysvalloissa * Newtonin metroasema, Singaporen Mass Rapid Transitin asema ==Henkilöt== * Alfred Newton (1829–1907), englantilainen eläintieteilijä ja lintutieteilijä * Alisha Newton (s. 2001), kanadalainen näyttelijä * Arthur Newton (1883–1950), yhdysvaltalainen kestävyysjuoksija * Becki Newton (s. 1978), yhdysvaltalainen näyttelijä * Cam Newton (s. 1989), yhdysvaltalainen amerikkalaisen jalkapallon pelaaja * Chester Newton (1903–1966), yhdysvaltalainen vapaapainija * Christopher Newton (1969–2007), yhdysvaltalainen murhaaja * Edward Newton (1832–1897), brittiläinen siirtomaavirkamies ja lintutieteilijä * Francis Newton (1874–1946), yhdysvaltalainen golfaaja * Helmut Newton (1920–2004), saksalaissyntyinen valokuvaaja * Huey P. Newton (s. 1942–1989), yhdysvaltalainen ihmisoikeusaktivisti, Mustat Pantterit -järjestön johtaja * Ian Newton (s. 1940), englantilainen näyttelijä * Isaac Newton (1642–1716), englantilainen fyysikko ja tähtitieteilijä, joka loi klassisen mekaniikan perustan * Jake Newton (s. 1988), yhdysvaltalainen jääkiekkoilija * John Newton (1725–1807), englantilainen merikapteeni, anglikaaninen pappi ja virsirunoilija * Joseph Fort Newton (1876–1950), yhdysvaltalainen uskonnollinen johtaja, saarnaaja ja vapaamuurari * Juice Newton (s. 1952), yhdysvaltalainen laulaja * Kathleen Newton (1854–1882), irlantilainen taiteilijan malli * Kathryn Newton (s. 1997), yhdysvaltalainen näyttelijä * Lee Roy Newton (s. 1978), eteläafrikkalainen pikajuoksija * Mike Newton (s. 1960), brittiläinen liikemies ja kilpa-autoilija * Newton de Souza Queiroz Jr (s. 1991), brasilialainen futsalpelaaja * Olivia Newton-John (1948–2022), englantilais-australialainen näyttelijä ja laulaja * Paul Newton (s. 1945), brittiläinen basisti * Robert Newton (1905–1956), brittiläinen näyttelijä * Thandiwe Newton (s. 1972), englantilainen näyttelijä * Wayne Newton (s. 1942), yhdysvaltalainen laulaja === Kuvitteellisia henkilöitä === * Mike Newton, Bellan koulutoveri kirjasarjassa Houkutus ja sen elokuvasovituksissa. == Katso myös == * Newtonin liikelait, mekaniikan peruslait * Newtonin jäähtymislaki termodynamiikassa * Newtonin menetelmä, jolla etsitään funktion nollakohtia * newtonilainen fluidi ja ei-newtonilainen fluidi, virtausmekaniikan käsitteitä * Newtonin kehto, energian säilymislakia demonstroiva laite * Newtonin–Pepysin ongelma, todennäköisyyksiin liittyvä matemaattinen ongelma * C/1680 V1 eli ”Newtonin komeetta”, komeetta Luokka:Luettelot henkilöistä sukunimen mukaan
Beaufort (elokuva)

Beaufort on israelilainen tositapahtumiin perustuva sotaelokuva joka sai ensi- iltansa Berliinin elokuvajuhlilla 14. helmikuuta 2007. Elokuvan on ohjannut Joseph Cedar ja sen ovat käsikirjoittaneet Joseph Cedar ja Ron Leshem. Pääosia esittävät muun muassa Oshri Cohen, Itay Tiran, Eli Eltonyo, Ohad Knoller ja Itay Turgeman. Viitattu 29.7.2022. Beaufort seuraa sotilaita jotka on komennettu 2000-luvun alussa vartioimaan linnoitusta Israelin ja Libanonin rajalla. Linnoitus on rakennettu 1900-luvulla vanhan ristiretkeläisten 1100-luvulla rakentaman linnan viereen, ja se on ollut israelilaisten hallussa 1980-luvulta, kun Israelin puolustusvoimat valloittivat sen Palestiinan vapautusjärjestöltä. Sen jälkeen he linnoittivat sitä entisestään ja sitä vartioiville sotilaille on annettu määräys estää sen valloittaminen, ja tuhota se räjäyttämällä kun siihen tulee käsky. Hizbollah pommittaa tukikohtaa säännöllisesti, ja kun evakointi lähestyy tulitus kiihtyy enisestään jotta Hizbollah saisi israelilaisten vetäytymisen näyttämään heidän aikaan saamaltaan. == Lähteet == == Aiheesta muualla == * Luokka:Israelilaiset elokuvat Luokka:Sotaelokuvat Luokka:Vuoden 2007 elokuvat
54 (luku)

54 (viisikymmentäneljä) on luonnollinen luku, jota edeltää luku 53 ja seuraa luku 55. == Matematiikassa == * 54 on yhdistetty, runsas ja puolitäydellinen luku. * 54 on Harshad-luku kymmenjärjestelmässä, nelijärjestelmässä (3124) ja kolmijärjestelmässä (20003). * 54 on Leylandin luku: 3^3+3^3. * 54 on pienin luonnollinen luku, joka voidaan muodostaa kolmen neliöluvun summana useammalla kuin kahdella tavalla: 7^2+2^2+1^2, 6^2+3^2+3^2 tai 5^2+5^2+2^2 (katso kuva). * 54 voidaan muodostaa neljän peräkkäisen neliöluvun summana: 2^2+3^2+4^2+5^2. * Jokainen luonnollinen luku luvun 54 tekijöiden summaan (120) saakka voidaan muodostaa luvun 54 eri tekijöiden summana. * 54. alkuluku miinus 54 (197) on myös alkuluku. * Välillä 2 \ldots 2^8 on 54 alkulukua. == Luonnontieteissä == * 54 on ksenonin järjestysluku jaksollisessa järjestelmässä. * Kromi-54 on kromin vakaa isotooppi. * Zirkonium-94, molybdeeni-96 ja rutenium-98 ovat vakaita isotooppeja, joiden neutroniluku on 54. * Hapen ja fluorin sulamispisteet ovat noin 54 kelviniä. == Muissa yhteyksissä == * 54 on Argentiinan kansainvälinen suuntanumero. * Afrikassa on 54 valtiota. * Rubikin kuutiossa on 54 värillistä neliötä. * Tavallisessa korttipakassa on 54 korttia, jos mukana on kaksi jokeria. * New York Rangersiltä vei 54 vuotta voittaa Stanley Cup uudestaan vuoden 1940 jälkeen. * Martin Van Buren, Rutherford Hayes, William McKinley ja Herbert Hoover astuivat Yhdysvaltain presidentin virkaan 54-vuotiaina.54 Fifty-Four LIV * Eurooppatie E54 kulkee Ranskan ja Saksan välillä. * Kantatie 54 kulkee Hollolan ja Tammelan välillä. == Lähteet == Luokka:Luonnolliset luvut
Sleesian sodat

Sleesian sodat olivat kolme sotaa, jotka Itävalta ja Preussi kävivät Sleesian alueen omistuksesta vuosina 1740-1763. Ensimmäinen Sleesian sota (1740-1742) ja toinen Sleesian sota (1744-1745) olivat osa Itävallan perimyssotaa (1740–1748). Kolmas Sleesian sota (1756-1763) tunnetaan paremmin seitsenvuotisena sotana. Sotien tuloksena Preussi sai haltuunsa Sleesian. ==Ensimmäinen Sleesian sota== Ensimmäinen sota sai alkunsa keisari Kaarle VI:n kuoltua, jolloin Preussin kuningas Fredrik Suuri vaati Sleesiaa itselleen. Vaatimuksensa tueksi hän vetosi yli kaksisataa vuotta vanhaan Schwiebusin sopimukseen (1537), jonka mukaan Briegin, Liegnitzin ja Wohlaun ruhtinaskuntien olisi pitänyt siirtyä Brandenburgin haltuun, kun puolalaisen Piastin kuningassuvun Sleesian haara oli sammunut vuonna 1675. Lisäksi hän syytti itävaltalaisia protestanttien sorrosta. Ensimmäisessä sodassa Preussi miehitti ja valloitti Sleesian. Sota päättyi Breslaun rauhaan 11. kesäkuuta 1742. Aluemuutokset vahvistettiin 28. heinäkuuta Berliinin rauhassa, jossa Iso-Britannia toimi välittäjänä. Preussi sai Ala- ja Ylä-Sleesian sekä Glatzin kreivikunnan, Itävallalle jäi vain muutama kaupunki (Jägerndorf, Troppau). ==Toinen Sleesian sota== Toinen Sleesian sota seurasi, kun perimyssodan liittosuhteissa tapahtui muutoksia ja Preussi päätyi yhteen Ranskan kanssa. Elokuussa 1744 Fredrik II Suuri hyökkäsi Böömiin ja valloitti Prahan 16. syyskuuta. Tätä seurasi Itävallan vastahyökkäys ja preussilaisten vetäytyminen takaisin Sleesiaan. Seuraavan vuoden aikana Preussi oli voittoisa Hohenfriedbergin ja Soorin taisteluissa. Preussin voiton varmisti lopulta Kesselsdorfin taistelu 15. joulukuuta. Joulupäivänä 1745 Itävalta tunnusti Preussin herruuden Sleesiassa (Dresdenin rauha). Vastapalveluksena Fredrikin oli tunnustettava Frans I:n keisariksi. ==Seitsenvuotinen sota== Itävallan keisarinna Maria Teresia halusi saada Sleesian takaisin ja kokosi tähän Preussin vastaisen liittouman. Hyökkääjä oli kuitenkin jälleen Preussi, joka siirtomaasodan puhjettua Ison-Britannian ja Ranskan välillä 15. toukokuuta 1756 katsoi parhaaksi ottaa aloitteen käsiinsä. Preussi hyökkäsi Saksiin 29. elokuuta. Seitsemän vuoden taistelujen jälkeen Itävalta ja Preussi solmivat Hubertusburgin rauhan 15. helmikuuta 1763. Sotaa edeltäneet rajat jäivät lähes ennalleen. == Lähteet == * Luokka:1700-luvun sodat Luokka:Itävallan sodat Luokka:Preussi Luokka:Saksan sodat Luokka:Sleesian historia it:Prima guerra di Slesia
Amy

Amy on englanninkielinen naisen etunimi. Se on 1500-luvulla englannin kieleen omaksuttu muunnos ranskankielisestä etunimestä Amee, jonka nykyinen ranskankielinen muoto on Aimée. Suomessa nimi Amy on annettu 392-396 naiselle ja alle kymmenelle miehelle. == Tunnettuja Amy-nimisiä == *Amy Acker, yhdysvaltalainen näyttelijä *Amy Acuff, yhdysvaltalainen korkeushyppääjä ja malli *Amy Adams, yhdysvaltalainen näyttelijä *Amy Aquino, yhdysvaltalainen näyttelijä *Amy Beach, yhdysvaltalainen säveltäjä ja pianisti *Amy Birnbaum, yhdysvaltalainen näyttelijä *Amy Blyth, yhdysvaltalainen taekwondoin *Amy Brenneman, yhdysvaltalainen näyttelijä *Amy Bruckner, yhdysvaltalainen näyttelijä *Amy Carter, yhdysvaltain entisen presidentin Jimmy Carterin tytär *Amy Chow, yhdysvaltalainen telinevoimistelun olympiavoittaja ja lastenlääkäri *Amy Chua, yhdysvaltalainen oikeustieteen professori *Amy Davidson, yhdysvaltalainen näyttelijä *Amy Diamond, oik. Amy Linnéa Deasimont, ruotsalainen poplaulaja *Amy Dumas, yhdysvaltalainen showpainija *Amy Finkelstein, yhdysvaltalainen taloustieteilijä ja professori *Amy Goodman, yhdysvaltalainen toimittaja, kolumnisti ja kirjailija *Amy Grant, yhdysvaltalainen laulaja-lauluntekijä *Amy Hempel, yhdysvaltalainen kirjailija ja journalisti *Amy Hill, yhdysvaltalainen näyttelijä *Amy Irving, yhdysvaltalainen näyttelijä *Amy Jackson, brittiläinen malli ja näyttelijä *Amy Johnson, brittiläinen lentäjä *Amy Jo Johnson, yhdysvaltalainen näyttelijä, muusikko ja entinen telinevoimistelija *Amy Kaukonen, amerikansuomalainen lääkäri ja pormestari *Amy Klobuchar, yhdysvaltalainen juristi ja poliitikko *Amy Lee, yhdysvaltalainen laulaja, pianisti ja säveltäjä *Amy Locane, yhdysvaltalainen näyttelijä *Amy Lowell, yhdysvaltalainen runoilija *Amy Macdonald, skotlantilainen laulaja- lauluntekijä *Amy Madigan, yhdysvaltalainen näyttelijä, tuottaja ja laulaja *Amy Mbacke Thiam, senegalilainen juoksija *Amy Nuttall, englantilainen näyttelijä *Amy Poehler, yhdysvaltalainen näyttelijä *Amy Ried, saksalainen pornonäyttelijä *Amy Robbins, brittiläinen näyttelijä *Amy Robsart (k. 1560), englantilainen aatelisrouva *Amy Rodriguez, yhdysvaltalainen jalkapalloilija *Amy Ryan, yhdysvaltalainen näyttelijä *Amy Schumer, yhdysvaltalainen koomikko, käsikirjoittaja, näyttelijä ja tuottaja *Amy Shark, oik. Amy Billings, australialainen laulaja ja lauluntekijä *Amy Smart, yhdysvaltalainen näyttelijä *Amy Tan, yhdysvaltalainen kirjailija *Amy Mbacke Thiam, senegalilainen juoksija *Amy Tryon, yhdysvaltalainen kenttäratsastaja ja maailmanmestari *Amy Van Dyken, yhdysvaltalainen uimari *Amy Winehouse, englantilainen laulaja *Amy Yasbeck, yhdysvaltalainen näyttelijä ===Kuvitteellisia Amyja=== * Amy, henkilö Louisa M. Alcottin nuortenkirjassa Pikku naisia * Amy Gray, henkilö yhdysvaltalaisessa televisiosarjassa Amyn lailla * Amy Green, henkilö televisiosarjassa Frendit * Amy Pond, henkilö televisiosarjassa Doctor Who * Amy Rose, hahmo SEGAn Sonic the Hedgehog -pelisarjassa * Amy Wong, marsilainen tv-sarjassa Futurama == Lähteet == == Aiheesta muualla == Luokka:Etunimet
Aimée

Aimée on ranskankielinen naisen etunimi, joka tulee ranskan aimer 'rakastaa' -sanasta. Aimée 'rakastettu (nainen)' on ranskan aimer-verbin passiivin partisiipin perfektin feminiinimuoto. Sitä vastaa latinan Amata, jota käytettiin (lisä)nimenä (cognomen) myöhäisantiikista lähtien. Espanjan kielessä vastaava sana on Amado (maskuliinimuoto), joka myös on peräisin myöhäislatinan Amatus-nimestä. Suoraan latinasta on nimi Amanda 'rakastettava (nainen)', joka maskuliinimuodon Amandus ohella oli hyvin suosittu orjan nimi. Englannin kielessä nimestä Aimée on käytössä myös muoto Aimee. Toinen nimen englanninkielinen muoto on Amy, joka omaksuttiin englannin kieleen 1500-luvulla muodosta Amee. ==Aimée tai Aimee -nimisiä== *Anouk Aimée (oik. Françoise Sorya Dreyfus'), ranskalainen näyttelijä *Rose-Aimée Bacoul, ranskalainen pikajuoksija *Aimée Beekman, virolainen kirjailija ja elokuvaaja *Aimee Garcia, yhdysvaltalainen näyttelijä *Aimee Graham, yhdysvaltalainen näyttelijä *Aimee Osbourne, englantilainen malli, näyttelijä ja kolumnisti *Aimee Mann, yhdysvaltalainen laulaja *Aimee Semple McPherson, yhdysvaltalainen saarnaaja *Aimee Teegarden, yhdysvaltalainen näyttelijä *Aimee Watson, australialainen maastohiihtäjä ==Lähteet== Luokka:Etunimet
Carl Röchling

Carl Röchling (18. lokakuuta 1855 Saarbrücken – 6. toukokuuta 1920 Berliini) oli saksalainen taidemaalari ja kuvittaja, joka on tunnettu sotahistorian kuvauksistaan. Hän kuvitti kuitenkin myös lastenkirjoja.Buch.de: Carl Roehlin Röchling oli naimisissa kahdesti, ensin Fanny Gillmerin (vuosina 1884-1900, jäi leskeksi) ja vuodesta 1901 omaan kuolemaansa saakka Lina Haagin kanssa. Hänellä oli ensimmäisestä avioliitostaan poika ja kaksi tytärtä.Saarländische Biografien ==Lähteet== * ===Viitteet=== Luokka:Saksalaiset taidemaalarit Luokka:Vuonna 1855 syntyneet Luokka:Vuonna 1920 kuolleet Luokka:Saksalaiset kuvittajat
Spelit

Spelit eli Eteläpohjalaiset Spelit on Etelä-Pohjanmaalla vuosittain järjestettävä kansanmusiikki- ja kansantanssifestivaali. Kulttuuritapahtuman juuret ovat syvällä maakunnan musiikkiperinteessä. Se järjestetään vuosittain heinä-elokuussa. Tapahtuma kiertää kunnittain ja on merkittävin eteläpohjalaisen kansanmusiikin areena. Konserttien yhteydessä järjestetään monenlaisia kilpailuja tämmäyksen tai murteella puhumisen suomenmestaruudesta aina mittelöintiin instrumentin hallinnassa, sekä kansanmusiikin ja -tanssin koulutusta, soittajien, laulajien ja tanssijoiden tapaamisia. Mukana on useiden ammattisoittajien lisäksi pelimanneja ympäri maakuntaa. Tapahtuman linjaukset kulkevat joka vuosi sen mukaan, kuinka suuressa tai aktiivisessa kunnassa ollaan. Pääjuhlassa luovutetaan seuraavalle festivaalikunnalle oltermanninsauva merkkinä järjestämisvastuusta. == Historia == Festivaali järjestettiin ensimmäisen kerran vuonna 1972 Kauhajoella. Spelien järjestäjät vaativat 1990-luvulla Spede Pasasta muuttamaan Speden Spelien nimen. Lapualainen tapahtuma Vanhan Paukun Festivaali sai alkunsa vuosina 2000–2003 Lapualla järjestettyjen Spelien pohjalta, kun sen viettämistä jatkettiin Spelien kiertäessä muihin kuntiin. Vuodesta 2013 lähtien Spelien taustayhdistys on ollut Lappajärvellä järjestettyjen pelimannitapahtuma Lokakuun Loiskeiden pääjärjestäjänä. Kauhajoella pidettyjen Spelien 50-vuotisjuhlan kunniaksi julkaistiin kesäkuussa 2022 kulttuurineuvos Jorma Aron ja opetusneuvos Erkki Nevanperän laatima kirja. === Spelijärjestäjät ja taiteelliset johtajat vuosittain === * 2024 Ilmajoki * 2023 IlmajokiEteläpohjalaiset Spelit opistolla 28.-29.7.. epopisto.fi, 14.7.2023. * 2022 Kauhajoki * 2021 Ilmajoki * 2019 Ilmajoki * 2018 Kauhajoki * 2017 Ilmajoki * 2016 Ilmajoki * 2015 Ilmajoki * 2013 Ilmajoki * 2010 Lapua, Laura Sippola * 2009 Kuortane, Markku Lepistö * 2008 Alavus, Airi Hautamäki * 2007 Ähtäri, Antti Paalanen, Anne-Mari Kivimäki * 2006 Jurva * 2005 Teuva * 2004 Kauhajoki * 2003 Lapua * 2002 Lapua * 2001 Lapua * 2000 Lapua * 1999 Laihia * 1998 Alahärmä * 1997 Karijoki ja Kristiinankaupunki * 1996 Alavus * 1995 Teuva * 1994 Jalasjärvi * 1993 Vaasa * 1992 Kauhajoki * 1991 Evijärvi * 1990 Lapua * 1989 Isojoki * 1988 Ähtäri * 1987 Kauhava * 1986 Jurva * 1985 Teuva * 1984 Alajärvi * 1983 Jalasjärvi * 1982 Kauhajoki * 1981 Kauhajoki * 1980 Seinäjoki * 1979 Kurikka * 1978 Lapua * 1977 Lappajärvi * 1976 Alavus * 1975 Laihia * 1974 Jalasjärvi * 1973 Ilmajoki * 1972 Kauhajoki Spelien historiaa == Kävijämäärät == Tapahtumasta on nauttinut vuosittain noin 25 000 kävijää. Esiintymässä on vuosittain keskimäärin 200 soittajaa, laulajaa ja tanssijaa sekä viime vuosina harrastajanäyttelijöitä Suomesta, Pohjoismaista, Euroopasta ja Venäjältä. Eteläpohjalaiset Spelit kuuluu Finland Festivals -tapahtumiin. ==Lähteet== == Kirjallisuutta == * == Aiheesta muualla == * Eteläpohjalaiset Spelit * Etelä-Pohjanmaa kulttuuriportaali *Finland Festivals Luokka:Etelä- Pohjanmaan kulttuuri Luokka:Kansanmusiikkitapahtumat Suomessa Luokka:Maailmanmusiikkitapahtumat Suomessa
YTK-yhdistys

YTK Työelämä ry (entinen YTK-Yhdistys ry) on tarkoitettu Yleinen työttömyyskassa YTK:n jäsenille ja sen tehtävänä on tarjota jäsenilleen tukea työelämän käänteisiin. Yhdistykseen kuuluu 250 000 jäsentä. Jäsenyyteen sisältyy Lakikaveri-palvelu, oikeudellista työsuhdeneuvontaa, ammatillinen vastuu- ja oikeusturvavakuutus, vapaa-ajan tapaturmavakuutus, sekä erilaisia työnhaku- ja urapalveluja, koulutuksia sekä jäsenetuja.https://www.ytkpalvelut.fi/ == Lähteet == Luokka:Suomalaiset työmarkkinajärjestöt
Stephen Marley

Stephen Robert Nesta "Raggamuffin" Marley (syn. 20. huhtikuuta 1972, Wilmington, Delaware, Yhdysvallat) on Jamaikan-yhdysvaltalainen muusikko. Hän on Bob Marleyn ja hänen vaimonsa Rita Marleyn poika. Stephen Marleyn poika Joseph "Jo Mersa" Marley oli myös reggae-laulaja, mutta hän kuoli jo 31-vuotiaana vuonna 2022. == Biografia == Stephen aloitti uransa nuorena. Jo 8-vuotiaana hän esitti "Sugar Pie" -nimisen kappaleen Jamaica World Music Festivaleilla. Hän kuului Ziggy Marley & The Melody Makers -nimiseen reggaeyhtyeeseen yhdessä sisarustensa Ziggyn, Cedellan ja Sharonin kanssa. Stephen on julkaissut toistaiseksi yhden sooloalbumin, Mind Control, vuonna 2007. == Diskografia == * Mind Control (2007) * Mind Control Acoustic (2010) * Revelation Part 1: Root Of Life (2011) == Lähteet == Luokka:Jamaikalaiset reggaemuusikot Luokka:Vuonna 1972 syntyneet Luokka:Elävät henkilöt
Odilampi

Odilampi on pieni järvi Espoon ja Vantaan rajalla Vihdintien tuntumassa. Järvi kuuluu Espoonjoen valuma-alueeseen. Järvestä karkeasti puolet sijaitsee Odilammen pientaloalueella Espoon Kalajärven kaupunginosassa, puolet Vantaan Petikon kaupunginosassa. Vantaan puolella Odilampi kuuluu Vestran luonnonsuojelualueeseen. Odilammen lasku-uomana oleva oja yhtyy Herukkapuroon Vantaan puolella. Odilammen länsirannalla on yleinen uimaranta. Odilampi on rehevä: sillä on tiheä vesikasvillisuus ja järveä vaivaa umpeenkasvu. Odilampi madaltuu nopeasti ja siinä on happiongelmia. Uudenmaan ympäristökeskuksen raportin mukaan järvessä havaittiin kevättalvella 2007 kalakuolema, jossa oli menehtynyt muun muassa suurikokoisia haukia. ==Lähteet== Luokka:Espoon järvet Luokka:Vantaan järvet Luokka:Espoonjoen vesistö Luokka:Petikko Luokka:Kalajärvi
Lahnuksen koulu

Lahnuksen koulu on Luukin kaupunginosassa Pohjois-Espoossa Luukin kaupunginosassa, lähellä Lahnusta sijaitseva alakoulu. Koulussa on oppilaita esiluokasta kuudenteen luokkaan. Koulun esiopetus on Kalajärven päiväkodin vastuulla. Lahnuksen koulussa on noin 95–150 oppilasta lähes joka vuonna, ja jokaista luokkaa on vain yksi, lukuun ottamatta kahta neljättä luokkaa. Lahnuksen koulu kuuluu Vihreä lippu-ohjelmaan, jossa panostetaan ympäristöön ja kierrätykseen. Koulun lähikouluja ovat Kalajärven koulu ja Röylän koulu. ==Historia== Lahnuksen koulu nykyisissä tiloissaan avautui 1958. Sitä ennen koulu oli toiminut Luukin alueella eri rakennuksissa. Nykyisen rakennukset, koulun ja opettajien asuntolan, on suunnitellut arkkitehti Veikko Nortomaa. Vuoden 2017 Espoon koulurakennusten inventoinnissa niiden todetaan olevan 1950-luvun koulutyylin laadukas, pienimittakaavainen ja maalaismaisemaansa hyvin sopeutuva esimerkki, jonka rakennustaiteellista arvoa muutostyöt ovat kuitenkin vähentäneet. ==Lähteet== ==Aiheesta muualla== * Tietoa koulusta Espoon kaupungin sivuilla Luokka:Espoon peruskoulut Luokka:Luukki
Skåldön lossi

Skåldön lossi on Tammisaaren saaristossa Raaseporissa liikennöivä lossi. Se liikennöi Skåldön ja Tammisaaren välillä, ja on osa yhdystietä 1002. Lossi liikennöi yhdeksäntoista tuntia vuorokaudessa, tarvittaessa myös useammin. Lossiin mahtuu noin kaksikymmentä autoa, tosin silloin vähemmän kun mukana on kuorma-autoja. Luokka:Raaseporin liikenne Luokka:Suomen lautta-alukset‎
Julian Marley

Julian Ricardo Marley (syn. 4. kesäkuuta 1975 Lontoo) on brittiläinen reggae- muusikko. Hän on Bob Marleyn ja Lucy Pounderin poika. == Ura == Marley vietti lapsuutensa Britannia–Jamaika-akselilla. Hän oli jo nuorena musikaalinen ja osasi soittaa mm. kosketinsoitinta, rumpuja, bassoa ja kitaraa. Marley on julkaissut neljä studioalbumia: Lion in the Morning (1996), A Time & Place (2003), Awake (2009) ja As I Am (2019). Näistä kaksi viimeisintä on ilmestymisvuonnaan ollut ehdolla parhaan reggae-albumin Grammy-palkintoon. == Diskografia == * Lion in the Morning (1996) * A Time & Place (2003) * Awake (2009) * As I Am (2019) == Lähteet == Luokka:Jamaikalaiset reggaemuusikot Luokka:Vuonna 1975 syntyneet Luokka:Elävät henkilöt
Operaatio Vihreä (1938)

Fall Grün eli tapaus Vihreä tai operaatio Vihreä oli Saksan suunnitelma väkivaltaisesta tunkeutumisesta Tšekkoslovakiaan vuonna 1938. Ensimmäinen luonnos suunnitelmasta tehtiin loppuvuodesta 1937, ja uusia versioita tehtiin sotilaallisen tilanteen ja vaatimusten muuttuessa. Lopullinen versio määritti toteuttamisajankohdaksi 28. syyskuuta 1938, mutta Ranska ja Yhdistynyt kuningaskunta, jotka olivat haluttomia ajautua sotaan Tšekkoslovakiaa tukiessaan, tahtoivat ratkaista tilanteen poliittisesti hinnalla millä hyvänsä. Kun maat hyväksyivät Münchenin sopimuksen 30. syyskuuta 1938, Saksa sai miehittää Tšekkoslovakiaan kuuluneet Sudeettialueet ja liittää ne itseensä. Samalla suunnitelma aseellisesta hyökkäyksestä menetti merkityksensä ja se jäi toteuttamatta. Sodanjulistuksia ei annettu tapahtumien aikana miltään taholta. Koska suurin osa Tšekkoslovakian Saksan vastaisista puolustusasemista sijaitsi Sudeettialueella, oli saksalaisten helppo liittää loputkin maasta alueeseensa 15. maaliskuuta 1939. Tämä koodinimellä Unternehmen Südost eli operaatio Kaakko kohtasi vain vähäistä vastarintaa. Slovakialle myönnettiin nimellinen itsenäisyys ja valtaan nostettiin Jozef Tiso. Luokka:Hylätyt sotilasoperaatiot Vihreä Luokka:1938
Yölento (vuoden 1999 elokuva)

Yölento () on Klaus Härön tekemä lyhytelokuva vuodelta 1999. Sen pääosissa näyttelevät Evilda Nikander ja Kenneth Klaile. == Lähteet == == Aiheesta muualla == * Luokka:Suomalaiset lyhytelokuvat Luokka:Vuoden 1999 suomalaiset elokuvat Luokka:Klaus Härön ohjaamat elokuvat
Kenneth Erskine

Kenneth Erskine (The Stockwell Strangler; s. 1962) on brittiläinen sarjamurhaaja, joka valitsi uhreikseen ikääntyneitä henkilöitä Lontoossa. Hän käytti uhreja seksuaalisesti hyväkseen ja kuristi heidät asuntoihinsa. Seitsemän murhaa, joista Erskine tuomittiin elinkautiseen tammikuussa 1988, tapahtuivat vuoden 1986 huhtikuun ja heinäkuun välisenä aikana. Erskinea epäiltiin myös muista murhista. Erskinen elinkautisesta suositeltiin istuttavaksi vähintään neljäkymmentä vuotta. Hänet kuitenkin siirrettiin Broadmoorin sairaalaan. Murhatuomiot on kumottu ja muutettu tuomioiksi tapoista, koska Erskine oli tehnyt teot skitsofreenikkona. 23\. helmikuuta 1996 Erskine teki toisen kriminaalipotilaan kanssa hälytyksen ja riensi apuun, kun Paul Wilson kuristi sarjamurhaaja Peter Sutcliffeä. == Lähteet == Luokka:Brittiläiset sarjamurhaajat Luokka:Vuonna 1962 syntyneet Luokka:Elävät henkilöt
Rotametri

Rotametri on laite, joka mittaa lävitsensä kulkevan fluidin tilavuusvirtaa. Rotametri on oikeastaan Elliot Automationin kauppanimi, mutta nimitystä on alettu käyttää yleisnimityksenä kaikista Rotametriä vastaavista virtausnopeutta mittaavista laitteista. Vaihtoehtoinen nimitys on "muuttuvan pinta-alan virtausmittari" (variable-area flowmeter). ==Rakenne ja käyttö== Rotametri on rakenteeltaan pystysuuntainen kartiomainen putki, jonka poikkileikkauspinta-ala kasvaa alhaalta ylöspäin. Putki on tavanomaisesti valmistettu läpinäkyvästä materiaalista, kuten lasista tai muovista. Putken sisällä on kelluke, joka nousee putkessa kulkevan fluidin virtausnopeuden suurentuessa, kunnes se saavuttaa tasapainoaseman. Tasapainoasema on se korkeus, jossa kellukkeeseen vaikuttavien voimien summa on nolla, eli kellukkeen paino on yhtä suuri kuin nosteen ja fluidin aiheuttaman työntövoiman summa. Virtausnopeuden suuruus luetaan putkessa olevasta asteikosta kohdalta, jossa kellukkeen tasapainokohta on. Joissain tapauksissa koko tutkittava virtaus kuljetetaan rotametrin läpi, kun taas jossain tapauksissa vain osa virrasta kuljetetaan sen läpi. == Lähteet == ==Aiheesta muualla== *Measuring Principle of Variable Area Flowmeters | KROHNE Luokka:Virtausmekaniikka
Kalu

Kalu voi tarkoittaa: ==Henkilöitä== * Kalu Uche, nigerialainen jalkapalloilija * Ikechukwu Kalu, nigerialainen jalkapalloilija * Maxwell Kalu, nigerialainen jalkapalloilija * Orji Uzor Kalu, kuvernööri Abiassa, Nigeriassa * Kyabje Kalu Rinpoche, tiibetiläinen buddhistimeditaation mestari ja opettaja * Kalú, Xutos & Pontapés -yhtyeen lyömäsoittajan taiteilijanimi ==Maantiede== * Kalu, alue Amharan osavaltiossa Etiopiassa * Kalu Maira, kylä Pakistanissa * Kalu Khan, kaupunki Swabin alueella Pakistanissa ==Viihde== * KALU, radioasema Oklahomassa, Yhdysvalloissa ==Anatomia== * Kalu, eräs nimitys miehen sukupuolielimelle, siittimelle.
Keltahytykkä

Keltahytykkä (Tremella mesenterica) on hyytelösieni, joka on keltainen ja liuskainen. == Ulkonäkö ja koko == Keltahytykkä on nimensä mukaan keltainen tai oranssinkeltainen moniliuskainen hyytelömäinen massa, sen väri muuttuu tummanoranssiksi kuivuessa. Itiöemä on noin 2,5-10 cm leveä ja 3-4 cm korkea. Kasvaa puunrungoilla puulla ja lahottaa sitä. Voi löytää ympäri vuoden. Ei ole myrkyllinen, mutta ei erityisen maukas. == Levinneisyys == Havaintoja on hajanaisesti Suomen päästä päähän, painottuen eteläisimpään Suomeen. Ei ole kuitenkaan mikään erityisen harvinainen sieni. On levinnyt myös Pohjois- Amerikassa laajasti. == Kuvia == Tiedosto:Tremella Mesenterica (1).JPG Tiedosto:Tremella Mesenterica (2).JPG Tiedosto:Tremella mesenterica (Manjimup, Western Australia).jpg Tiedosto:Tremella mesenterica 888.jpg Tiedosto:Tremella mesenterica 85630.jpg Tiedosto:Goldgelb. Zitterling.jpg Tiedosto:Locatie, Natuurterrein De Famberhorst. Berijpte gele trilzwam (Tremella mesenterica) op dode eikentak 03.jpg == Lähteet == == Aiheesta muualla == * Tremella mesenterica, keltahytykkä @ Natural Fungi in Finland * Laji.fi: keltahytykkä (Tremella mesenterica) * Ikkuna Suomen Luontoon: Keltahytykkä Luokka:Tremellomycetes
Rustonupikka

Rustonupikka (Leotia lubrica) on suppilovahveroa muistuttava hyytelömäinen ja sitkeä sienilaji. Se on 3–6 senttimetriä pitkä ja 1–3 senttimetriä leveä. Sienen väri vaihtelee kellanvihreästä oranssinruskeaan. Lakki on muodoltaan epäsäännöllinen ja aaltoileva ja sen alapinta on sileä. Jalka on lakkia keltaisempi. Sienellä ei ole erityistä hajua. Rustonupikka kasvaa tuppaina yleisenä Etelä- ja Keski-Suomen tuoreissa kangasmetsissä, lehdoissa ja korvissa. Kasvuaika on elokuusta lokakuuhun. Laji on luokiteltu Suomessa elinvoimaiseksi. Rustonupikka on lievästi myrkyllinen, eikä sitä suositella syötäväksi. Se kuitenkin muistuttaa nuorta suppilovahveroa. Lajit voi erottaa siitä, että rustonupikka on väriltään vaaleampi, sen alapinta on sileä ja rakenne hyytelömäinen ja sitkeä. Rustonupikalla ei ole myöskään tyypillistä tuoksua. Rustonupikkaa on pidetty aikaisemmin syötävänä, ja se on tunnettu nimillä "hyytelömörsky" ja "viherhyytelönupikka". == Lähteet == == Aiheesta muualla == *Laji.fi: Rustonupikka (Leotia lubrica) *MushroomExpert: Leotia lubrica *Suomen Luonto: Rustonupikka (Leotia lubrica) *Suomen Luonto: Suppilovahvero vai rustonupikka? Luokka:Kotelosienet
Karu

Karu voi tarkoittaa: * Karu, karski (adjektiivi) * Karu, niukkaravinteinen ekologinen ympäristö, esimerkiksi Oligotrofinen järvi. ==Henkilöt== * Elli Karu (1886–1971), suomalainen kiertuenäyttelijä * Erkki Karu (1887–1935), suomalainen elokuvaohjaaja, -käsikirjoittaja ja -tuottaja * Karu Jayasuriya (s. 1940), srilankalainen United National Party -puolueen johtaja * Olavi Karu (1916–1992), suomalainen elokuvakäsikirjoittaja ja säveltäjä * Veikko Karu (1910–1991), suomalainen hävittäjälentäjä ja Mannerheim-ristin ritari ==Maantiede== * New Karu, kylä Nigeriassa * Karu, kylä Valgamaan maakunnassa Virossa ==Viihde== * Karu süda, virolainen vuonna 2001 julkistettu elokuva * Karu totuus, @junkmail-yhtyeen vuonna 2004 julkaistu albumi
Leila Aboulela

Leila Aboulela (; s. 1964 Kairo, Egypti) on sudanilainen kirjailija, joka kirjoittaa englanniksi. Hänen esikoisromaaninsa The Translator (1999) oli ehdolla Orange-palkinnon saajaksi vuonna 2002. Novelli ”The Museum” voitti afrikkalaiskirjailijoiden Caine-palkinnon vuonna 2000. Novelli sisältyy Aboulelan kokoelmaan Coloured Lights (2001). Aboulela varttui Khartumissa, Sudanissa. Hän suoritti kandidaatin tutkinnon taloustieteestä Khartumin yliopistossa, minkä jälkeen muutti opiskelemaan tilastotieteen maisterin tutkintoa Englantiin London School of Economicsiin. Aboulela alkoi kirjoittaa työskennellessään osa-aikaisena tutkimusassistenttina. Aboulela valittiin vuonna 2023 Royal Society of Literaturen jäseneksi. Hän asuu Skotlannissa. == Teokset == * The Translator. New York: Grove Press, 1999. * Coloured Lights. 2001, novellikokoelma. * Minaret. New York: Grove Press, 2005. ISBN 0-8021-7014-5. * Lyrics Alley. New York: Grove Press, 2011. * The Kindness of Enemies. London Weidenfeld & Nicolson, 2015. * Elsewhere, Home. 2018, novellikokoelma. * Bird Summons. 2019. == Lähteet == ==Aiheesta muualla== * Leila Aboulelan verkkosivut Luokka:Sudanilaiset kirjailijat Luokka:Royal Society of Literaturen jäsenet Luokka:Vuonna 1964 syntyneet Luokka:Elävät henkilöt
Bounty Killer

Bounty Killer (oik. Rodney Basil Price, s. 12. kesäkuuta 1972 Kingston, Jamaika) on jamaikalainen reggae/dancehall -artisti. == Biografia == Rodney syntyi Jamaikan Kingstonissa, mutta hän muutti jo nuorena Riverton Cityyn äitinsä ja kahdeksan sukulaisensa kanssa. == Diskografia == ===Albumit=== * Roots, Reality & Culture (VP Records) (1994) * Jamaica’s Most Wanted (Greensleeves Records) (1994) * Guns Out (Greensleeves Records) (1994) * Face To Face (VP Records) (1994) * Down In The Ghetto (Greensleeves Records) (1994) * No Argument (Greensleeves Records) (1995) * My Xperience (VP Records/TVT Records) (1996) * Ghetto Gramma (Greensleeves Records) (1997) * Next Millennium (VP Records/TVT Records) (1998) * 5th Element (VP Records) (1999) * Ghetto Dictionary – The Mystery (VP Records) (2002) * Ghetto Dictionary – The Art of War (VP Records) (2002) * Nah No Mercy - The Warlord Scrolls (VP Records) (2006) ===Singlet=== Vuosi Single Listasijoitus Albumilta Hot 100 US R&B;/Hip-Hop 2005 "P.S.A. B.K. 2004" (feat. Jay-Z) - #75 - 2002 "Guilty" (Swizz Beatz feat. Bounty Killer) - - Presents G.H.E.T.T.O. Stories 2001 "Hey Baby" (No Doubt feat. Bounty Killer) #5 - Rock Steady 1997 "Hip Hopera" (feat. Fugees) #81 - My Xperience == Aiheesta muualla == * Viralliset sivut Luokka:Jamaikalaiset reggaemuusikot Luokka:Vuonna 1972 syntyneet Luokka:Elävät henkilöt
Hvittorp

Hvittorp on huvila Kirkkonummella, lähellä Vitträsk-järveä. Huvila valmistui vuonna 1904, ja on kuulunut vuodesta 1963 lähtien Espoon seurakuntayhtymälle. Sen suunnitteli arkkitehtitoimisto Gesellius, Lindgren, Saarinen oululaissyntyiselle apteekkari ja musiikkikustantaja Robert Emil Westerlundille, joka oli muuttanut perheineen vuonna 1896 Helsinkiin. 1900-luvun alussa Suomen arkkitehtuurissa vaikutti kansallisromanttinen tyyli, jota myös Hvittorp edustaa. Arkkitehdit suunnittelivat myös itselleen kodin saman järven rannalle ja nimesivät sen Hvitträskiksi. Hvittorp lausutaan [vi:ttorp], sanan alku vanhahtava hvit eli vit, valkoinen (ei vittorp). ==Galleria== File:Villa Hvittorp 2017-08-27 02.jpg|Oikea etupuoli File:Villa Hvittorp 2017-08-27 04.jpg|Vasen etupuoli File:Villa Hvittorp 2017-08-27 06.jpg|Takapuoli File:Villa Hvittorp 2017-08-27 10.jpg|Järvimaisema File:Villa Hvittorp 2017-08-27 11.jpg|Vaja Photographs of Hvittorp’s Interior circa 1902 - Entrance.jpg|Aula Photographs of Hvittorp’s Interior circa 1902 - Hall.jpg|Sali Photographs of Hvittorp’s Interior circa 1902 - Living Room.jpg|Olohuone == Lähteet == Luokka:Kirkkonummen rakennukset ja rakennelmat Luokka:Gesellius-Lindgren-Saarinen-toimiston suunnittelemat rakennukset Luokka:Huvilat Luokka:Espoon seurakuntayhtymä
John Simon (tiedottaja)

John B. Simon (s. 1943 Virginia, Yhdysvallat) on Suomessa asuva yhdysvaltalainen kirjailija. Hän osaa suomea mutta kirjoittaa enimmäkseen englanniksi. Ennen kirjailijanuraansa hän toimi noin 25 vuotta Koneen tiedottajana. == Tietokirjailijana Suomessa == Simon on kirjoittanut elämäkerran Koneen ruhtinas Koneen entisestä pääjohtajasta ja omistajasta Pekka Herlinistä. Kirjaa varten Simon teki yli sata haastattelua. Sen lisäksi, että Simon tunsi henkilökohtaisesti Pekka Herlinin, myös Herlinin perheenjäsenet auttoivat Simonia kirjan tekemisessä. Simon kirjoitti kirjan käsikirjoituksen lähes kokonaan englanniksi.Nykänen, s. D3. Teoksen ensimmäinen painos ilmestyi vuonna 2009. Vuonna 2017 julkaistiin Simonin toinen Suomea käsittelevä teos, Mahdoton sota, joka kertoo suomenjuutalaisten historiasta. Kirja sisältää sekä fiktiivisen tarinan että tietokirjajaksoja, joissa kerrotaan suomalaisista juutalaissyntyisistä sotilaista, jotka toisen maailmansodan aikana taistelivat kenraali Siilasvuon III armeijakunnan joukoissa. Jatkosodan kuluessa Suomessa toimineet saksalaiset joukot eivät Saksan yleisestä linjasta huolimatta surmanneet eivätkä vanginneet juutalaisia Suomen kansalaisia; lisäksi kaksi suomenjuutalaista sotilasta ja yksi suomenjuutalainen lotta palkittiin korkealla saksalaisella kunniamerkillä, rautaristillä. Nämä seikat olivat Simonin mielestä kuulostaneet niin uskomattomilta, että hän halusi perehtyä tapahtumien taustaan ja aloitti siitä, miten Suomen juutalainen yhteisö 1800-luvulla syntyi.Janas, s. 37.Simon, s. 11, 18–20. == Yksityiselämä ja muu toiminta == Simon syntyi Yhdysvaltain Virginian osavaltiossa vuonna 1943 taustaltaan saksan- ja puolanjuutalaiseen perheeseen.Janas, s. 36. Simon vietti lapsuutensa New Yorkin osavaltiossa. Hän opiskeli kymmenen vuotta kirjallisuutta useissa yliopistoissa. Simon kävi Suomessa ensi kerran 1969. Suomeen Simon muutti pysyvästi vuonna 1982, ja vuonna 1984 hän asettui perheineen Vantaan Myyrmäkeen. Samana vuonna hän astui Koneen vakituiseen palvelukseen. Hän on naimissa suomalaisen lastentarhaopettajan Hannelen kanssa ja heillä on kaksi New Yorkissa syntynyttä lasta, Mikko (s. 1974) ja Elina (s. 1977). Simon perusti vuonna 1973 New Yorkiin The DOME Projectin (Developing Opportunities through Meaningful Education). Simon on myös urheiluvaikuttaja. Hän toimi lähes 20 vuoden ajan koripalloseura Vantaan Pussihukkien puheenjohtajana.Suojanen 2010. == Kirjat == * * * (Alkuteoksen nimeksi merkitty ”The Impossible War”, joka lienee suomennetun käsikirjoituksen otsikko. Englanninkielinen versio julkaistu otsikolla Strangers in a Stranger Land.) * Simon, John, Pako revitystä maasta: Syyrialaispojan matka kohti rauhaa, suomentanut Jaakko Kankaanpää, Helsinki, Kustannusyhtiö TEOS, 2024, ISBN 978-952-363-472-5 (sid.) (Alkuteoksen nimi Flight from a War-torn Country: a Syyrian boy's quest for peace, Hamilton Books, 2025) == Lähteet == * * * * * * ===Viitteet=== Luokka:Suomalaiset tiedottajat Luokka:Yhdysvaltalaiset tietokirjailijat Luokka:Suomalaiset tietokirjailijat Luokka:Vuonna 1943 syntyneet Luokka:Elävät henkilöt